A parlamenti képviselők elfogadták a kisebbik kormánypárt, a KDNP által beterjesztett, majd a miniszterelnök által személyesen is felvállalt törvényjavaslatot, amely a nagyobb üzletek vasárnapi bezárását szabályozza. A százezrek életét befolyásoló intézkedésről hatástanulmány nem látott napvilágot, miközben gazdaságilag nehezen lehet megindokolni a korlátozó lépést. Cikkünkben összefoglaljuk a legfontosabb tudnivalókat, hogy a most karácsonyi nagybevásárláson lévők is tisztában legyenek azzal, hogy 2015. március 15-étől mi vár rájuk.